
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2017. gada 9. maija noteikumos Nr. 253 "Atsevišķu inženierbūvju būvnoteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Pilnveidot regulējumu rūpnieciski ražoto inženierbūvju novietošanai, salāgojot ražošanas un būvniecības procesus, vienlaicīgi samazinot kvalitātes trūkumu riskus.
1.2. Mērķis
Mērķa apraksts
Nodrošināt, ka rūpnieciski ražotas inženierbūves tiek piedāvātas tirgū ar tādu dokumentācijas apjomu, kas ir līdzvērtīgs būvprojektam un dod iespēju rūpnieciski ražotas inženierbūves pircējam, iegādājoties inženierbūvi, pārliecināties par tās atbilstību būvniecības normatīvo aktu prasībām. Precizēt regulējumu attiecībā uz inženierbūvju sastāvā esošajām mašīnām, kuru apriti regulē Ministru kabineta 2008. gada 25. marta noteikumi Nr. 195 "Mašīnu drošības noteikumi".
Spēkā stāšanās termiņš
01.11.2026.
Pamatojums
Tiesību akta spēkā stāšanās datums ir noteikts tāds, lai būvniecības procesa dalībnieki varētu laikus sagatavoties regulējuma izmaiņām un būtu iespējams veikt nepieciešamos uzlabojumus Būvniecības informācijas sistēmā.
1.3. Pašreizējā situācija, problēmas un risinājumi
Pašreizējā situācija
Pašlaik normatīvajā regulējumā ir pieļaujama inženierbūves gatavā būvizstrādājuma izmantošana, taču šajā aspektā regulējums ir ļoti vispārīgs, tas nenosaka rūpnieciski ražotas inženierbūves tehniskās dokumentācijas saturu. Līdz ar to rūpnieciski ražotas inženierbūves pircējam, iegādājoties inženierbūvi, nav iespējams pārliecināties, vai inženierbūve atbilst būves būtiskajām prasībām – vai ir nodrošināta inženierbūves konstrukciju mehāniskā stiprība un stabilitāte, ugunsdrošība un lietošanas drošums.
Pašlaik prasības projektēšanai nav adekvātas rūpnieciski ražoto inženierbūvju gadījumam. Tāpat jāizstrādā tipveida risinājumi (masti, torņi, utt), kā arī nepieciešams salāgot vienotu dokumentāciju, lai varētu pilnvērtīgi izmantot abiem procesiem - ražošanai un būvniecībai. 
Problēmas un risinājumi
Problēmas apraksts
[1] Pašlaik normatīvajā regulējumā nav pilnvērtīgi noteiktas prasības rūpnieciski ražoto inženierbūvju dokumentācijai, būvniecības procesam, kā arī nav noteikta būvniecības dalībnieku atbildība par saražotās inženierbūves atbilstību izstrādātajai dokumentācijai. Inženierbūvju būvniecības procesa kārtību, būvniecības procesā iesaistītās institūcijas un atbildīgos būvspeciālistus, kā arī būvniecības procesam nepieciešamos dokumentus un to saturu nosaka Ministru kabineta 2017. gada 9. maija noteikumi Nr. 253 "Atsevišķu inženierbūvju būvnoteikumi" (turpmāk - Atsevišķu inženierbūvju būvnoteikumi). Tiek precizētas arī atbildības.

Risinājuma apraksts
[1] Tas, kā šobrīd rūpnieciski ražoto inženierbūvju tirgus ir izveidojies attiecībā uz ražotāja tipveida projektiem ir jāintegrē Atsevišķu inženierbūvju būvnoteikumos - nepieciešams nodrošināt, ka rūpnieciski ražotas inženierbūves tiek piedāvātas tirgū ar tādu dokumentācijas apjomu, kas ir līdzvērtīgs būvprojektam un dod iespēju rūpnieciski ražotas inženierbūves pircējam, iegādājoties inženierbūvi, pārliecināties par tās atbilstību būvniecības normatīvo aktu prasībām.

Tiek risināta problēma, ka šobrīd ražošanas dokumentāciju nevar izmantot būvniecības procesā, kā rezultāta ir nepieciešama dubultā dokumentācijas izstrāde. Vienlaicīgi netiek samazinātas kvalitātes prasības.

Lai integrētu Atsevišķu inženierbūvju būvnoteikumos rūpnieciski ražoto inženierbūvju būvniecības kārtību, Atsevišķu inženierbūvju būvnoteikumi papildināti ar 13.1 punktu, nosakot, ka rūpnieciski ražotas inženierbūves tehnisko pasi izstrādā būvspeciālists atbilstošā projektēšanas jomas darbības sfērā. Savukārt, Atsevišķu inženierbūvju būvnoteikumu 13.2 punktā tiek noteikts tehniskās pases sastāvs. Rūpnieciski ražotas inženierbūves tehniskā pase tiks izstrādāta pirms inženierbūves piedāvāšanas Latvijas tirgū, kas sniegs inženierbūvju pircējiem pilnu informāciju par inženierbūves atbilstību būvniecības normatīvajam regulējumam. 

Lai rūnieciski ražotu inženierbūvju novietošanai piemērotu paskaidrojuma raksta būvniecības procesu, Atsevišķu inženierbūvju būvnoteikumi papildināti ar 35.1 punktu, nosakot, ka ierosinot būvniecību šo noteikumu 6.29. apakšpunktā minētajā gadījumā (otrās grupas rūpnieciski ražotas inženierbūves) institūcijā, kura pilda būvvaldes funkcijas, iesniedz paskaidrojuma raksta I daļu, kurai pievieno Atsevišķu inženierbūvju būvnoteikumu 30.1. apakšpunktā minētos dokumentus, kā arī rūpnieciski ražotas inženierbūves tehnisko pasi, ģenerālplānu un inženierbūves pamatu konstruktīvo risinājumu. Savukārt, ierosinot trešās grupas rūpnieciski ražotas inženierbūves jaunu būvniecību vai novietošanu, institūcijā, kura pilda būvvaldes funkcijas, iesniedz būvniecības iesniegumu (sk. plānoto Atsevišķu inženierbūvju būvnoteikumu 37.1 punktu).

Rūpnieciski ražotas inženierbūves gadījumā inženierbūves salikšanas (montāžas) būvdarbus var veikt rūpnieciski ražotas inženierbūves ražotājs, kas reģistrējies Būvkomersantu reģistrā. Ražotājs apdrošina civiltiesisko atbildību atbilstoši būvdarbu veicēja civiltiesiskās atbildības apdrošināšanas noteikumiem. Ražotājs ir atbildīgs par to, ka salikšanas (montāžas) darbu veikšanai tiek pieaicināti kvalificēti darbinieki. Ciktāl tas attiecas uz rūpnieciski ražotas inženierbūves salikšanas (montāžas) būvdarbiem, ņemot vērā, ka attiecīgos darbus veiks šīs inženierbūves ražotājs, netiek paredzēta nepieciešamība sagatavot darbu veikšanas projektu (sk. plānotās izmaiņas Atsevišķu inženierbūvju būvnoteikumu 105.3 punktā). Šajā gadījumā ražotājs būvdarbus veic saskaņā ar ražotāja izstrādātu būvdarbu instrukciju. Ražotāja izstrādātajās būvdarbu instrukcijās ietver drošības pasākumus,  nepieciešamo aprīkojumu un materiālus, darbu veikšanas aprakstus un kvalitātes standartus.

Vienlaikus Atsevišķu inženierbūvju būvnoteikumi papildināti ar 124.3 punktu, nosakot, ka rūpnieciski ražotas inženierbūves gadījumā par inženierbūves atbilstību izstrādātajai inženierbūves tehniskajai pasei atbild rūpnieciski ražotas inženierbūves ražotājs. Taču, tas nekādā veida nemaina, piemēram, pamatu būvdarbu veicēja atbildību par inženierbūves pamatu atbilstību būvprojektam.

Tāpat Atsevišķu inženierbūvju būvnoteikumi papildināti ar  1.12. apakšpunktu, nosakot, ka rūpnieciski ražotas inženierbūves ražotājs ir jebkura fiziska vai juridiska persona, kas ražo rūpnieciski ražotas inženierbūves un ir ieviesusi ražošanas procesa kvalitātes pārvaldības sistēmu. Lai izpildītu minēto prasību, rūpnieciski ražotu inženierbūvju ražotājam jāievieš kvalitātes pārvaldības sistēma atbilstoši Latvijas standartam LVS EN ISO 9001:2017 “Kvalitātes pārvaldības sistēmas. Prasības (ISO 9001:2015)” vai līdzvērtīgu.

Vienlaikus Atsevišķu inženierbūvju būvnoteikumi papildināti ar 216. punktu, kas nosaka, ka šajos noteikumos noteikto kārtību rūpnieciski ražotām inženierbūvēm var nepiemērot, ja tiek piemērota vispārējā būvniecības procesa kārtība atbilstošajai inženierbūvei.
Problēmas apraksts
[2] Inženierbūvju  būvniecības kārtību nosaka Atsevišķu inženierbūvju būvnoteikumi, bet mašīnu aprites kārtību nosaka Ministru kabineta 2008. gada 25. marta noteikumi Nr. 195 “Mašīnu drošības noteikumi”. Prasības šajos normatīvajos aktos ir atšķirīgas, līdz ar to būvniecības dalībnieki atšķirīgi piemēro regulējumu.
Risinājuma apraksts
[2] Lai novērstu normatīvo aktu kolīziju, Atsevišķu inženierbūvju būvnoteikumos nepieciešams noteikt, ka minētie būvnoteikumi neattiecas uz inženierbūvju sastāvā esošām mašīnām.
Atsevišķu inženierbūvju būvnoteikumi papildināti ar 2.4. apakšpunktu, kas nosaka, ka šie būvnoteikumi neattiecas uz inženierbūvju sastāvā esošām mašīnām, kuru aprites un pārbaudes kārtību nosaka noteikumi mašīnu drošības jomā. Šāds regulējums paredzēts, lai novērstu normatīvo aktu kolīziju un nodrošinātu, ka inženierbūvju sastāvā esošās mašīnas tiek regulētas atbilstoši speciālajam regulējumam.
Vienlaikus Atsevišķu inženierbūvju būvnoteikumi papildināti ar 7.1 punktu, kas nosaka, ka gadījumā, ja inženierbūve sastāv arī no mašīnām, kuru aprites un pārbaudes kārtību nosaka noteikumi mašīnu drošības jomā, tad attiecība uz inženierbūves daļu, kas ir uzskatāma par attiecīgo mašīnu, inženierbūves būvprojektam nepievieno mašīnas rasējumus vai citus projektēšanas dokumentus, sertifikātu vai tehnisko dokumentāciju.
Problēmas apraksts
[3] Spēkā esošais Atsevišķu inženierbūvju būvnoteikumu 6.3.1. apakšpunkts nodrošina Eiropas Parlamenta un Padomes 2024. gada 24. aprīļa Direktīvas (ES) 2024/1275 par ēku energosniegumu (pārstrādāta redakcija) 10. panta 2. punkta prasības izpildi. Atbilstoši regulējumam par Eiropas Savienības direktīvu pārņemšanu normatīvajā aktā nepieciešams iekļaut informatīvo atsauci uz Eiropas Savienības direktīvām.
Risinājuma apraksts
[3] Atsevišķu inženierbūvju būvnoteikumi papildināti ar informatīvo atsauci uz Eiropas Savienības direktīvām ar norādi, ka šajos noteikumos iekļautas tiesību normas, kas izriet no Eiropas Parlamenta un Padomes 2024. gada 24. aprīļa Direktīvas (ES) 2024/1275 par ēku energosniegumu (pārstrādāta redakcija).
Problēmas apraksts
[4] Šobrīd spēkā esošais Atsevišķu inženierbūvju būvnoteikumu 6.3.4. apakšpunkts nosaka, ka būvniecības ieceres dokumentācija nav nepieciešama atsevišķu labiekārtojuma elementu būvdarbiem. Savukārt Ministru kabineta 30.04.2013. noteikumu Nr. 240 “Vispārīgie teritorijas plānošanas, izmantošanas un apbūves noteikumi” 2.5. apakšpunkts nosaka, ka ārtelpas elementi ir objekti, kas izvietoti ārpus ēkām, paredzēti labiekārtojumam un teritorijas funkciju uzlabošanai (piemēram, skulptūras, strūklakas, apgaismojuma laternas, nožogojumi, rotaļu laukumi, reklāmas un informācijas zīmes).
Līdz ar to Atsevišķu inženierbūvju noteikumos nepieciešams jēdziena "atsevišķi labiekārtojuma elementi" precizējums, pielāgojot to Ministru kabineta 30.04.2013. noteikumiem Nr. 240 “Vispārīgie teritorijas plānošanas, izmantošanas un apbūves noteikumi”.
Risinājuma apraksts
[4] Atsevišķu inženierbūvju noteikumu 6.3.4. un 146.4. apakšpunkts un 9. punkts precizēts, aizstājot jēdzienu "atsevišķi labiekārtojuma elementi" ar jēdzienu "ārtelpas labiekārtojuma elementi", pielāgojot to Ministru kabineta 30.04.2013. noteikumiem Nr. 240 “Vispārīgie teritorijas plānošanas, izmantošanas un apbūves noteikumi”.
Kompleksu risinājumu gadījumā, piemēram, virszemes vai pazemes rezervuāri ar ietilpību līdz 5 m3 kopā ar bruģētu laukumu, bruģētiem celiņiem uz rezervuāriem un nožogojumu, vai pirmās grupas sporta laukums ar nožogojumu, papildus bruģētu celiņu, soliņiem un karoga mastu, arī turpmāk piemērojamas vispārīgās būvniecības procesa prasības, un norma nav interpretējama kā atļauja veikt būvdarbus bez būvniecības dokumentācijas gadījumos, kad tā ir nepieciešama.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
būvspeciālisti projektēšanas jomas darbības sfērā
būvniecības ierosinātāji
Ietekmes apraksts
Noteikumu projekts paredz, ka rūpnieciski ražotas inženierbūves ražotāja būvspeciālists atbilstošajā projektēšanas jomas darbības sfērā izstrādā rūpnieciski ražotas inženierbūves tehnisko pasi. Būvspeciālists tiks piesaistīts, lai izstrādātu tehnisko pasi vēl pirms inženierbūves piedāvāšanas Latvijas tirgū, nodrošinot, ka nepieciešamā informācija par inženierbūvi ir pieejama vienotā un pārskatāmā formā. Kopumā būvspeciālista darba apjoms un tam nepieciešamais laiks nepalielināsies salīdzinājumā ar pašlaik spēkā esošo regulējumu, jo tehniskā pase pēc būtības strukturē jau esošo projektēšanas procesā sagatavojamo informāciju. Savukārt būvniecības ierosinātājs, iegādājoties rūpnieciski ražotu inženierbūvi, varēs izvērtēt tehnisko pasi un pārliecināties par inženierbūves atbilstību būvniecības normatīvajam regulējumam, neveicot papildu darbības. Ņemot vērā, ka regulējums paredz iespēju izvēlēties starp rūpnieciski ražotu inženierbūvju regulējumu un vispārējo būvniecības procesa kārtību, netiek noteikti obligāti jauni informācijas sniegšanas pienākumi vai papildu administratīvās aktivitātes. Līdz ar to kopējais administratīvo darbību apjoms nemainās, administratīvais slogs fiziskām personām nemainās, un papildu atbilstības izmaksas netiek radītas.
Juridiskās personas
rūpnieciski ražotu inženierbūvju ražotāji
būvniecības ierosinātāji
Ietekmes apraksts
Noteikumu projekts paredz, ka rūpnieciski ražotas inženierbūves ražotāja būvspeciālists atbilstošajā projektēšanas jomas darbības sfērā izstrādā rūpnieciski ražotas inženierbūves tehnisko pasi. Tehniskās pases izstrāde ir saistīta ar dokumentācijas sakārtošanu vienotā formā un pēc būtības aizstāj daļu no būvniecības procesā nepieciešamās dokumentācijas, novēršot paralēlas dokumentācijas izstrādi. Tādējādi kopējais darba apjoms un administratīvo aktivitāšu skaits būtiski nemainās, bet tiek strukturēts efektīvāk. Ņemot vērā, ka regulējums paredz iespēju izvēlēties starp rūpnieciski ražotu inženierbūvju regulējumu un vispārējo būvniecības procesa kārtību, netiek noteikti obligāti jauni informācijas sniegšanas pienākumi visiem tirgus dalībniekiem, un prasību piemērošana ir atkarīga no izvēlētā risinājuma. Savukārt būvniecības ierosinātājs, iegādājoties rūpnieciski ražotu inženierbūvi, varēs izvērtēt tehnisko pasi un pārliecināties par inženierbūves atbilstību normatīvajam regulējumam bez papildu administratīvām darbībām. Līdz ar to kopējais administratīvo darbību apjoms nemainās, administratīvais slogs juridiskām personām nemainās, un papildu atbilstības izmaksas netiek radītas.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	4 882
	0
	0
	0
	0
	0

	2.1. valsts pamatbudžets
	0
	4 882
	0
	0
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-4 882
	0
	0
	0
	0
	0

	3.1. valsts pamatbudžets
	0
	-4 882
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	4 882
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	-

	6.2. detalizēts izdevumu aprēķins
	Būvniecības informācijas sistēmas izstrādātājs ir novērtējis, ka izmaiņu apjoms atbilst 9,17 cilvēkdienām.
9,17 cilvēkdienas x 440 eiro par cilvēkdienu x 1,21 = 4 882,11 eiro (ieskaitot PVN).
 

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Būvniecības informācijas sistēmas pielāgošanai nepieciešamais finansējums 4 882 euro apmērā tiks nodrošināts Ekonomikas ministrijas budžeta programmā 20.00.00 "Būvniecība" 2026. gadā sistēmas uzturēšanai piešķirto līdzekļu ietvaros.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32024L1275
ES tiesību akta datums, izdevējinstitūcija, numurs, veids un nosaukums
24.04.2024., Eiropas Parlaments un Padome, 2024/1275, Direktīva (ES) par ēku energosniegumu (pārstrādāta redakcija)
Apraksts
Ir nodrošināta direktīvas 10. panta 2. punkta prasības pārņemšana.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	24.04.2024., Eiropas Parlaments un Padome, 2024/1275, Direktīva (ES) par ēku energosniegumu (pārstrādāta redakcija)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Direktīvas (ES) 2024/1275 10. panta 2. punkts
	Esošais noteikumu 6.3.1. apakšpunkts
	Pārņemtas pilnībā
	Noteikumu 6.3.1. apakšpunkts neparedz stingrākas prasības nekā noteikts Direktīvas (ES) 2024/1275 vienībā.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Direktīvas (ES) 2024/1275 10.panta 2.punktā nav paredzēta rīcības brīvība dalībvalstij pārņemt vai ieviest noteiktas ES tiesību akta normas.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Nav attiecināms.

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Viedokļu apkopojums publicēts TAP portālā.
6.3. Sabiedrības līdzdalības rezultāti
Sabiedrības līdzdalības rezultāti publicēti TAPā. Par noteikumu projektu tika saņemts viedoklis no AS "Sadales tīkls". Viedoklis ņemts vērā (noteikumu projekts papildināts ar 216.punktu).
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Būvniecības valsts kontroles birojs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Noteikumu projekta izpildei būs nepieciešams pilnveidot Būvniecības informācijas sistēmas funkcionalitāti. Būvniecības informācijas sistēmas pielāgošanai nepieciešamais finansējums tiks nodrošināts Ekonomikas ministrijas budžeta programmā 20.00.00 "Būvniecība" 2026. gadā sistēmas uzturēšanai piešķirto līdzekļu ietvaros.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Jā
Apraksts
Veicinot rūpnieciski ražotu inženierbūvju ražošanu, mēs atstājam pozitīvu ietekmi uz klimatu.

8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

